บิ๊กLHBANKแจงระบายหุ้นโบ้ยคืนเงินกู้
&#8220;ศศิธร&#8221; บิ๊ก แอล เอช ไฟแนนซ์เชียลฯ เปิดอกแจงขายหุ้นคืนเงินกู้ซื้อไอพีโอ ไม่ใช่พื้นฐานไม่ดี
19 ส.ค. 2554

“ศศิธร” บิ๊ก แอล เอช ไฟแนนซ์เชียลฯ เปิดอกแจงขายหุ้นคืนเงินกู้ซื้อไอพีโอ ไม่ใช่พื้นฐานไม่ดี
นางศศิธร พงศธร กรรมการผู้จัดการ บริษัท แอล เอช ไฟแนนซ์เชียล กรุ๊ป (LHBANK) เปิดเผยว่า ผู้บริหาร LHBANK รวมทั้งนางศศิธร ขายหุ้นออกมาหลังจากหุ้นเพิ่งเข้าซื้อขายในตลาดหลักทรัพย์ เพื่อนำเงินไปชำระสินเชื่อ ซึ่งกู้มาเพื่อซื้อหุ้นไอพีโอตามที่ได้รับจัดสรร ตอบแทนการร่วมจัดตั้งธนาคารมา 5 ปี ซึ่งต่ำกว่าราคาไอพีโอ 1.40 บาท 
ทั้งนี้ หุ้นเข้าซื้อขายตลาดวันที่ 10 พ.ค. แม้ราคาวันแรกปิดที่ 1.79 บาท สูงกว่าราคาไอพีโอ แต่หลังจากนั้นราคาอ่อนตัวลงมากกว่าปรับตัวขึ้น และปิดที่ 1.59 บาท 
นางศศิธร กล่าวถึงการจัดตั้งบริษัทหลักทรัพย์จัดการกองทุนรวม (บลจ.) ว่า คาดจัดตั้งแล้วเสร็จในเดือน มิ.ย.นี้ และเห็นผลิตภัณฑ์ออกมาในเดือนเดียวกัน 
สำหรับธุรกิจเช่าซื้อ คาดแล้วเสร็จในไตรมาส 3 นี้ ขณะนี้อยู่ระหว่างทำระบบคอมพิวเตอร์ให้สอดคล้องกับระบบของธนาคาร ใช้เงินลงทุนระบบ 10 ล้านบาท ซึ่งเช่าซื้อจะเปิดให้บริการครบวงจร ทั้งที่อยู่อาศัย รถยนต์ และที่เกี่ยวข้องกับธุรกิจ 
กรรมการผู้จัดการ กล่าวว่า ธนาคารยังมีเป้าหมายการเติบโตของสินเชื่อ 20% สอดคล้องกับสินทรัพย์ของธนาคาร กลุ่มลูกค้าเป็นกลุ่มเอสเอ็มอีที่มีความเสี่ยงต่ำ มีหนี้เสียน้อยมากเมื่อเทียบกับเอ็นพีแอลรวมของบริษัทที่ 1.5%